b'\n_START_ARTICLE_\nBancroftovo pravilo\n_START_PARAGRAPH_\nBancroftovo pravilo\xc2\xa0pravi: "V dvofaznem sistemu, predstavlja faza, v kateri je emulgator\xc2\xa0bolje\xc2\xa0topen, zunanjo fazo."\n_START_SECTION_\nZgodovina\n_START_PARAGRAPH_\nIme je dobilo po ameri\xc5\xa1kem fizikalnem kemiku\xc2\xa0Wilderju Dwightu Bancroftu.\n_START_SECTION_\nRazlaga\n_START_PARAGRAPH_\nV vseh tipi\xc4\x8dnih emulzijah\xc2\xa0so majhni delci (notranja/diskretna faza) dispergirani v teko\xc4\x8dini (notranja/kontinuirana faza)._NEWLINE_V emulziji olje v vodi\xc2\xa0je olje notranja faza, medtem ko je voda zunanja faza._NEWLINE_Po Bancroftovem pravilu tipa emulzije (olje v vodi \xe2\x80\x93 O/V ali voda v olju \xe2\x80\x93 V/O) ne dolo\xc4\x8data dele\xc5\xbea komponent, temve\xc4\x8d zgolj to, v kateri komponenti je emulgator bolje topen. To na primer pomeni, da \xc4\x8deprav lahko obstaja zmes, ki je sestavljena iz 60\xc2\xa0% olja in 40\xc2\xa0% vode, bo izbrani emulgator, ki je bolje topen v vodi, ustvaril sistem olje v vodi, in ne voda v olju, \xc4\x8detudi je olja bistveno ve\xc4\x8d.\n_START_SECTION_\nIzjeme\n_START_PARAGRAPH_\nObstajajo izjeme Bancroftovemu pravilu (npr. pri mikroemulzijah to pravilo ne velja), vendar je to prakti\xc4\x8dno pravilo \xc4\x8dez palec, ki velja za ve\xc4\x8dino sistemov.'